Kjersti Annesdatter Skomsvold

**Kjersti Annesdatter Skomsvold** (født 1979) er en norsk forfatter som er vokst opp på Lutvann i Oslo.

Hun debuterte i 2009 med romanen *Jo fortere jeg går, jo mindre er jeg*, utgitt på Forlaget Oktober. For denne ble hun tildelt Tarjei Vesaas' debutantpris for 2009, og den ble kortlistet til International IMPAC Dublin Literary Award 2013.

Hun har senere utgitt en diktsamling og flere romaner. Bøkene er oversatt til mer enn 20 språk, og utkommer blant annet i USA, Storbritannia, Russland, Kina, Tyskland og Frankrike.

Kjersti Annesdatter Skomsvold har dramatisert *Jo fortere jeg går, jo mindre er jeg*, i samarbeid med Anne Marit Jacobsen, for oppsetting på Nationaltheatret i 2014, med Margreth Olin som regissør.

Skomsvold har også bidratt med noveller, dikt og essay i flere antologier og tidsskrifter, undervist ved forfatterstudiet på Danvik folkehøgskole og vært redaksjonsmedlem i det litterære tidsskriftet *[[Bokvennen]]*.

Skomsvold har studert informatikk og matematikk ved Norges teknisk-naturvitenskapelige universitet, allmenn litteratur ved Universitetet i Oslo og fransk ved Université de Caen i Frankrike. Hun har også gått årskurset i skrivekunst ved Nansenskolen og på Skrivekunstakademiet i Hordaland.

## Bibliografi
* : *Stille når gruppe* (red.) &ndash; antologi, Skrivekunst-akademiet i Hordaland, ISBN  9788299698061
* : *Jo fortere jeg går, jo mindre er jeg* &ndash; roman, Oktober, ISBN 9788249506644
* : *Monstermenneske* &ndash; roman, Oktober, ISBN 9788249510573
* : *Litt trist matematikk* &ndash; dikt, Oktober, ISBN 9788249513079
* : *Jo fortere jeg går, jo mindre er jeg * &ndash; drama, Nationaltheatret
* : *33* &ndash; roman, Oktober, ISBN 9788249514045
* : *Meg, meg, meg* &ndash; ungdomsroman, Aschehoug, ISBN 9788203258787
* : *Kjersti Annesdatter Skomsvold leser Aksel Sandemose* &ndash; essay, Nasjonalbiblioteket
* : *Barnet* &ndash; roman, Oktober, ISBN 9788249520497
* : *Den andre forsvinninga* &ndash; sakprosa, Oktober, ISBN 9788249520886
* : *I dag jeg, i morgen du* &ndash; roman, Oktober, ISBN 9788249522705
* : *Dyrene sover* &ndash; barnebok m/ Mari Kanstad Johnsen, Aschehoug, ISBN 9788203265525
* : *Agnes natt og dag* &ndash; roman, Oktober, ISBN  9788249523887
* : *Syke søster* &ndash; roman, Oktober, ISBN  9788249527052
* : *Hun er levende - Elises bok* &ndash; roman, Oktober, ISBN 9788249530441

## Oversettelser
* : *Sorgensoveralt* &ndash; dikt av Valérie Rouzeau, Solum, ISBN 9788256018437

## Priser og nominasjoner
* Tarjei Vesaas debutantpris 2009 for *Jo fortere jeg går, jo mindre er jeg*
* Nominert til Bokhandlerprisen 2009 for *Jo fortere jeg går, jo mindre er jeg*
* Nominert til P2-lytternes romanpris 2009 for *Jo fortere jeg går, jo mindre er jeg*
* Kortlistet til IMPAC Dublin Literary Award 2013 for *The Faster I Walk, the Smaller I Am*
* Kortlistet til P2-lytternes romanpris 2012 for *Monstermenneske*
* Nominert til Årets beste bok 2012 i Natt og Dag for *Monstermenneske*
* Doblougprisen 2015
* Nominert til Ungdommens kritikerpris 2018 for *Barnet*
* Nominert til Brageprisen 2021 for *Dyrene sover*
* Nominert til Kulturdepartementets Bildebokpris 2021 for *Dyrene sover*
## Referanser


## Kilder
*Presentasjon av Kjersti Skomsvold i Forfatterkatalogen på Forfattersentrums nettsider

## Eksterne lenker
* Kjersti Annesdatter Skomsvold hos Forlaget Oktober
* Kjersti Annesdatter Skomsvold  hos Aschehoug Agency
* Skomsvolds hjemmeside 
*Kjersti A. Skomsvold - Fra kjernesamlingen – lydopptak ved Bergen Offentlige Bibliotek 19. april 2017